b"\n_START_ARTICLE_\nBananer distribueres i K\xc3\xb8benhavn\n_START_SECTION_\nHandling\n_START_PARAGRAPH_\nFyffes er verdens \xc3\xa6ldste 'frugt-brand' og importeres til Danmark af grosserer A.W. Kirkebye (1877-1957). Bananstokkene b\xc3\xa6res ud af godsvogne ved K\xc3\xb8benhavns Hovedbaneg\xc3\xa5rd og til banancentralen, hvor de k\xc3\xb8rer oph\xc3\xa6ngt i k\xc3\xa6der gennem lange gange og ind p\xc3\xa5 bananmodningslageret. De tilses og kontrolleres. Bananerne m\xc3\xa6rkes med Fyffes-klisterm\xc3\xa6rket og l\xc3\xa6gges i kasser i minde klaser. Efterf\xc3\xb8lgende pakkes de i papkasser. Fyffesbilerne holder klar til at transportere bananerne ud til butikkerne._NEWLINE_Anker W. Kirkebyes hovedkontor og banancentral i K\xc3\xb8benhavn l\xc3\xa5 p\xc3\xa5 Bernstorffsgade 30 (senere K\xc3\xb8benhavns Postcenter). Filmen er formentlig lavet i forbindelse med selskabets 25 \xc3\xa5rs jubil\xc3\xa6um. \xc3\x85rstallet er ansl\xc3\xa5et."